**BREDDEUDVALGSMØDE**

Dato: Mandag, d. 3. december 2018

Sted: Skype-møde

Tid: kl. 18.30 – 20.30

Deltagere: Lene van der Keur (LvdK)  
 Mogens Jensen (MJ)  
 Jannie Thomadsen (JT)  
 Søren Jul Kristensen (SJK)  
 Anette Svejstrup (ASV  
  
Afbud: Charlotte Svarrer (CS)  
 Merete Brink Speedtsberg (MBS)

**REFERAT**

1. **Godkendelse af dagsorden** *Dagsorden er godkendt.*
2. **Godkendelse af referat fra seneste møde**

*Referatet er godkendt via mail af 13. november.*

1. **Økonomi**
   1. **Budget 2019** (bilag 3a)  
       Baggrund: Idrætsudvalgene har fået besked vedr. bevilling og budget for 2019 er færdigt.

Indstilling: Det endelige budget kommenteres.  
  
BESLUTNING:  
*Med udsendelse af budgetmateriale 2020 bør det pointeres at der skal afregnes løbende og at breddeudvalget i behandlingen af ansøgningen også vil skele til udvalgets regnskabsmæssige status.*

* 1. **Budgetopfølgning pr. november 2018** (bilag eftersendes)  
      Baggrund: Balance pr. 30. november 2018 er modtaget.  
      Indstilling: Status gennemgås og tages til efterretning.  
       
      BESLUTNING:  
      *Tilsyneladende er der rigtig mange udvalg der ikke afregner løbende. Som tidligere aftalt vil det blive forsøgt ’håndhævet’ i 2019 at udvalgene skal afregne.*

1. **Aktivitetspuljen**

a. **IU Ridning** – B-samlinger (bilag 4a.1 og 4a.2 )

Baggrund: IU Ridning beder BrU genbehandle ansøgningen om tilskud til B-samlinger. Ved budgetbehandlingen blev aktiviteten støttet med kr. 1.000.  
Indstilling: Ansøgningen drøftes.  
  
BESLUTNING:  
*Budgetansøgningen fra IU Ridning var oprindelig på kr. 112.000,-. Det er besluttet at den samlede bevilling på kr. 98.400,- fastholdes (dette beløb er ikke incl. UAF). Forsøgsvis får udvalget selv mulighed for at beslutte hvordan beløbet skal fordeles på henholdsvis administration, fællestrænere og de beskrevne aktiviteter.   
Opfølgning: ASV*

b. **IU Goalball** – (bilag 4b)

Baggrund: IU Goalball beder BrU genbehandle to aktiviteter fra Budgetansøgningen. De søger om kr. 7.200 til FM samt kr. 26.200 til ungdomstræningsweekend. Det er aftalt med formanden, at de i 2018 indkøber bolde, tape og snor for max kr. 10.000.

Indstilling: Ansøgningen drøftes.  
  
BESLUTNING:  
*Vedr. FM får de en bevilling til transport af mål på kr. 2.000,-.  
Vedr. ungdomstræningsweekend Rekrutteringsweekend er der søgt om kr. 26.200; her fratrækkes 9.000 til bolde, snor o.lign. som er bevilliget til indkøb i 2018. Desuden fratrækkes kr. 3.000 som er afsat til løn og gaver, - dette er ikke en udgift som BrU kan dække. Der gives en bevilling på kr. 14.200 til arrangementet.  
Opfølgning: ASV*

c. **IU Fodbold** – bolde (bilag 4c)  
Baggrund: IU Fodbold har søgt om tilskud til indkøb af fodbolde i budget 2019, i alt kr. 12.000. Breddestaben har foreslået at de indkøber i 2018, da der er ubrugte midler i udvalgets budget. Udvalget mener ikke disse midler skal bruges på bolde og beder BrU genbehandle ansøgningen.

Indstilling: Ansøgningen drøftes.  
  
BESLUTNING:  
*Da der er ubrugte licensmidler (kr. 21.000,-) bedes udvalget benytte disse til at indkøbe bolde i 2018. Bemærk at Parasport Danmark har diverse indkøbsaftaler, og der bør kunne findes rigtig gode bolde til en stk. pris på maks 500,-.  
Opfølgning: ASV*

d. **IU Atletik (Racerunning)** – tryk af folder (bilag 4d.1, 4d.2 og 4d.3)  
Baggrund: Ansøgning fra RaceRunning om dækning af udgifter til tryk af folder om ernæring for atleter med handicap. Folderen, som i første omgang var målrettet CP-ere/Racerunnere, er også relevant for andre atleter med handicap. Mansoor argumenterer for, at folderen skal trykkes på kraftigt papir, da CP-ere kan have svært ved at bruge det i elektronisk format, og at tyndt papir ikke kan holde.  
Indstilling: Breddeudvalget forholder sig til, om man vil støtte trykning af folder på dansk og engelsk.  
  
BESLUTNING:  
*BrU vil bede MU forholde sig til folderen og bla. sikre at folderen kan bruges all-round af paraatleter.  
Opfølgning: SJK*

1. **Børn- og Ungepolitik** (bilag 5)  
    Baggrund: Arbejdsgruppen har lavet en strategiplan som supplement til B&U politikken VARM.

Indstilling: Strategiplanen drøftes, kommenteres og godkendes med eventuelle kommentarer.  
  
BESLUTNING:  
*BrU synes det er blevet et godt redskab og har ikke umiddelbart kommentarer.*

1. **Special Olympics Idrætsfestival 2018** (bilag 6)Baggrund: Regnskab og evaluering for SOIF 2018 er afsluttet.   
    Indstilling: Orientering tages til efterretning.  
     
    BESLUTNING:  
    *Orientering er taget til efterretning.*
2. **Opfølgning på KISS - Special Olympics strategiplan 2016–2020** (bilag 7)  
    Baggrund: Med udgangen af 2018 har Breddestaben lavet status på Special Olympics strategiplanen 2016-2020.   
    Indstilling: Status tages til efterretning.  
     
    BESLUTNING:  
    *Status er taget til efterretning.*
3. **Frivilligheds Forsamling** (bilag 8)Baggrund: Satsningen ”Frivillighed og engagement i DHIF” (2012-2015) medførte bl.a. en beslutning om at øge fokus på den frivillige involvering på forbundsniveau. Og med ekstern støtte fra SparNord Fonden (kr. 270.000,-) over 3 år blev det besluttet at etablere og udvikle et årligt mødeforum for frivillige i forbundets idrætsudvalg, stående udvalg, bestyrelsen, trænergruppen m.m. – kaldet Frivilligheds Forsamling. Projektperioden er nu udløbet og Styregruppen har indstillet til Bestyrelsen at fortsætte og finansiere FF fremover. Næste gang i september 2019. Dette er blevet vendt på Bestyrelsesmøde i november, hvor det blev besluttet at afholde næste FF i april 2020 ifbm. Parasport Danmarks Repræsentantskabsmøde.  
    FF-Styregruppen har fundet denne beslutning meget udfordrende, og har bedt Bestyrelsen om at genoverveje beslutningen, og indstillet til at pkt. vendes i EU og BrU inden bestyrelsesmødet d. 6. dec.Indstilling: Pkt. drøftes.  
     
    BESLUTNING:  
    *BrU bakker op om indstillingen fra FF-Styregruppen og indstiller til at FF prioriteres til at blive gennemført i 2019. Der er afsat kr. 17.000,- i BrU’s 2019-budget til FF, og der opfordres til, at der afsættes midler centralt i Parasport Danmark til afholdelse. MEJ bemærker at han ikke finder det hensigtsmæssigt at afholde FF sammen med Parasport Danmarks Repræsentantskabsmøde.  
    Opfølgning: LvdK*
4. **Special Olympics World Summer Games 2019** Baggrund:Special Olympics World Summer Games 2019 nærmer sig med hastige skridt. Vi deltager med en trup på 125 personer fordelt på 89 atleter og 26 trænere/ledere. Vi deltager i atletik, badminton, boccia, bowling, fodbold, golf, gymnastik, håndbold, ridning og svømning.

Truppen rejser til Abu Dhabi den 8.3. og kommer hjem den 22.3. De første dage foregår i Host Town (Ajman). Herefter indkvarteres vi på 4 eller 5 adresser fordelt efter idrætter. Svømmere og atletikudøvere skal bo i Dubai – ca. 2 timers kørsel fra Abu Dhabi. De første dage går med divisionering inden åbningsceremonien den 14. marts. Herefter er der konkurrencer frem til afslutningsceremonien den 21.marts.

De fleste af deltagerne har allerede på nuværende tidspunkt betalt for deres deltagelse (12.000kr.) og mange har haft held med at få støtte fra lokale bidragsydere og indsamlinger. En mindre del er dog meget udfordret ift. at få betalt for deres deltagelse.

Der er udarbejdet pressestrategi forud, som vi følger. Der er indgået en aftale med TV-Glad, som indebærer at de sender et pressehold med truppen til Abu Dhabi. Sammen med vores kommunikationsfolk arbejder de på at afsætte indslag til TV2 regionerne og andre. Desuden vil der løbende komme indslag på TV-glad og vores platforme mens World Games afvikles.

National Board og Breddeudvalget samt en række udvalgte personer fra DIF, LEV, Det Faglige Hus vil i løbet af de næste modtage invitation til at besøge World Games som Honored Guests. Man er dog ikke mere Honored Guest end at man selv skal betale for rejse og ophold. Desuden har regeringen i UAE sandsynligvis også inviteret repræsentanter fra kongehus og regering. Vi arbejder på at få dette afklaret. Det vil være et godt signal til atleter, trænere og pårørende hvis Parasport Danmark sender en eller flere politikere til World Games. Hvis kongehus og regering bliver repræsenteret ved World Games eller hvis nogle af de øvrige inviterede Honored Guests vælger at besøge World Games kan det blive relevant at vi er repræsenteret med flere.  
 Indstilling: Deltagelse fra BrU drøftes.  
  
 BESLUTNING:  
 *LvdK deltager som bestyrelsens repræsentant. ASV beder MBS tage stilling til mulig deltagelse. Hvis begge deltager koordineres dette.  
 Opfølgning: ASV*

1. **Nyt fra:**

a. Bestyrelsen  
 *Der er National Board-møde d. 6. dec., og samme dag er der Bestyrelsesmøde.   
 På Bestyrelsesmødet er der fremsat et forslag om et INAS- håndboldstævne; BrU’s holdning er at man gerne vil lave et internationalt håndboldstævne, men i Special Olympics-regi.*

b. Udviklingsudvalget  
 *MJ sender referatet til BrU-medlemmerne.*

c. Breddeudvalgets medlemmer  
 *JT har deltaget i IU Showdowns stævne. God oplevelse og ser frem til et godt samarbejde.  
 MJ informerer om at planlægningen af Uge 27 er gået i gang. Der er bla. snak om at udbyde E-sport og paradart. Evt. også at udbyde et kursus for stævnearrangørere.*

d. Administrationen  
 *ASV har deltaget i konference på Århus rådhus ’Inklusion i Virkeligheden’.*

1. **Evt.** *Intet at referere.*
2. **Næste møde** *SJK og ASV kommer med et udkast til mødekalender i 2019, - vekslende mellem skype- og fysiske møder.*

Kalenderen:

2019  
1. feb. IU Showdown Landsmøde 2019, Fredericia  
14.-21. mar. Special Olympics World Summer Games 2019, Abu Dhabi  
9.-10. mar. IU Kørestolsrugby Landsmøde 2019, Viborg  
27. maj IU Håndbold Landsmøde 2019, Viborg/Brøndby